section_heading: Raspad Jugoslavije i osamostaljenje Hrvatske
paragraph_text: Približavanje Jugoslavije europskim integracijama, za koje se zalagao i Lončar kao ministar vanjskih poslova, u osvit devedesetih godina prekida kriza Saveza komunista i saveznih institucija potpaljena nacionalističkom politikom Slobodana Miloševića s kojom jačaju i drugi nacionalizmi. Lončar u tijelima Ujedinjenih naroda lobira za usvajanje Deklaracije o neovisnosti Hrvatske, što se (uz ugrađenu tromjesečnu odgodu) događa 21. lipnja 1991. Srbijanski tisak označava ga kao izdajnika, a o njemu to ljeto objavljuju tri stotine ocrnjujućih članaka.